text:
Cikha
Cikha zang
pen Tuivai lui leh Cikha lui kituntuahna mun zang teng
hi-a, Tuivai lui gal ah Khuadam zang leh Kansau zang omin Cikha lui khanglam
Tuivai lui tawh kikalah Mauvom zang om hi. Mauvom zang lamah Mikangte in
Vanlengtual khat to uh aa galpi nihna hun sungin vanleng tu zelzel hi.
lam teng ah kumpi te camp (giah
phual) tuamtuam sat uha, Khuaivum gam sunga taak sing haam teng phukin set
singatna tawh at ziahziah uh hi. Singat
sate India gam lamah zuak to hi. Set
singat sate zan ciangin meivakin zang uha amau omna teng mei tang zihziah hi.
1943 kum Japan ten hong sim toh uh ciangin Cikhacamp a om
khempeuh zong a mawtaw te uh nusia in India gam ah tai to uh hi. 1945 kum galpi
nihna hong ven ciangin, Cikha zang lam hong paipai uh ciang in zang lo khawh ding
hong lung lutin Pu Cin Za Thawng makai in a maakte Pu Gin Suan leh Pu Gin Zam
te tawh zang lo khawh ding hong kipan uh hi.
Mauvom khua pan tai 5 tai 6 bang gamla a vaikuanna haksa lua ahih manin
buk lamin hong teeng uh hi.
Tua banga a ten hun sungun Khuaivum khua hausaten nawngkai
sak den a hih manin, Cikha pen khua kip khat a suah theih nadingin 1956 kum
ciangin Tedim a om a naupa Pu Tuan Khaw Kham (assistant public relation officer
- APRO) panpihna tawh Tedim vuandok zum ah ngetna lai khia uh hi.
Khua kip suah nading ngetna lai khia cih thu a ki zak
ciangin a gam nei Khuaivum khua hausate in kankuatna lai 1957 kum ciangin Tedim
Vuandok zum mah ah na khia uh hi. 1958
kum ciangin khua kip piak tham maw piak tham lo cih thukan mi pawl khat hong
pai uh hi.
Tua kum mahin palik hong kikoih ding cih thu om a hih manin,
palikte hong om theih nading inn lam dingin hong kisawla, Cikha, Kansau,
Khuaivum khua te pan kihuan hi.
Khua kip suah theih nading inn phazah zong kicinga, palikte
om nading innte zong kizo ta hi. Tua hi
a 1959 kum kipat lamin khuakip ngahna laipi tawh Pu Cin Za Thawng Tedim pan
Cikha hong ciah hi. Tua hunin Cikha khua
pen Khuaivum khua pai tohna taak mual dung nuai ah kitenga inn 20 khawng tawh a
dim hi pah hi.
Kumpi in khua khantoh nading a tuamtuam hong vaihawm saka,
khuata zato, kumpi tan 7 sang, ATO-Myo-UK, kumpi vanzuakna, lo kho zum cihte
zong hong koih sak pah hi. Ahi zong in
Pu Cin Za Thawng pen khua kip a ngah nading gimna tawlna tampi a thuak khit
zawh 1964 kum November ni 4 ni-in a it a ngaih a zi a ta, a u a nau, a khua a
tui nusia-in hong sihsan ta hi.
Cikha khua tuahna:
ATO Kham Khan Pau a om lai in Mauvom gam taangpi a kici
kuama teen lohna ngalbulo hompi lakah ATO zum, a inn, laiat pa inn leh peon pa
inn kilam hi. 1969 kum ciangin ATO Kham
Khan Pau te Kaptel transfer in ATO Thawng Cin Suan hong tung to hi.
Cikha ATO zum leh innte, Pa Cin Khaw Zam, Pa Thang Khan Dal,
Sia Langh Sawm Mang te kikumin Cikha khua lui teng Cikha sanginn leh tualpi gei
Tedim leh Imphal lam dung ah tuah dingin ni khat, ATO Thawng Cin Suan leh
police station officer Kham Khan Dal te ki hopiha, hong thukimpih uh a hih
manin 1970 kim sungin inn 10 kituah pah in, a kumkumin inn tampi kituahtuah hi.
Ni khat, Pu Cin Za Thawng tawh khua sat khawm Pu Gin Suan
in, nang, Langh Sawm Mang ka khuasatna ah bang hong zong na hiam, na khua
Kaptel ah ciah suk mengmeng in ci’n ong tawng ngei hi.
Tua hun pan kipan Cikha khua zong khang to mahmah a, tan
sawm sang zong om ta, lupna 16 zato, sikkhau zum, phone, khuaphia mei cihte
zong om ta hi.
Khuasatpa khangthu a tom; Mauvom khua Pu Hau Tuan in tapa 4
a neih sung pan a nautum pen Pu Lal Khan Thang hi a, Pi Dim Khaw Niang tawh
tapa 7 a neih sa sung pan Pu Cin Za Thawng a u pen a hihi. Amau unau sung pan a neu pen nihna Pu Tuan
Khaw Kham bek mah nungta lai-a kum 85 pha ta hi.
Pu Cin Za Thawng te unau teng:
- Cin Za Thawng - si
- Thawn Khaw Pau - si
- Kam Cin Dal - si
- min mangngilh -si
- a Ni Niang min pi tel lo - si
- Tuan Khaw Kham
- min mangngilh - si
Pi Don Khawn Niang te unau,
- Don Khaw Niang - si
- Zel Za Vung (tel lo)
- Cin Khan Kap (tel lo)
Kum 1964 October in Khuasaatpa or Hausa pa Pu Cin Za Thawng
in ong sihsan aa, India leh Kawlgam galkap te in Zongei na tawh thau lot
ziahziah in zahtaak na lianpi pia in sivui uh hi.
Pu Cin Za Thawng pen San Thum ngah hi aa, Mangkang kumpi te
khuasung ah a om lai tak in sikkhau to, limlang let leh kamphen cih te seem hi.
A nu leh pa in zi guan nuam uh ahih man in sam uh aa, Suangphuh khua hausapa
tanu neu pen Pi Don Khaw Niang tawh ki teengsak uh hi. Tapa 3 leh tanu 2 nei uh
aa, tu laitak in a tanu 2 te bek mah nungta lai hi.
Pu Cin Za Thawng leh Pi Don Khaw Niang te tate teng:
Nu Vung Ngaih Lian (w/o Pastor Langh Sawm Mang) - Yangon
Pa Thang Za Dong (si) - Cikha
Pa Kham Khan Thang (si) - Cikha
Pa Zam Khen Pau (si) - Tamu
Pi Niang Khawn Lun (w/o Pa Do Kang) – Cikha
Taangthu a kicing in ciaptehna bangmah om lo aa, a nuai aa a
kaikhawm te ii theihsun leh telsun teng ki at ahih manin kicin lohnate hong mai
sak un.
A kaikhawm -
Rev. Pu Tuan Khaw Kham
Nu Vung Ngaih Lian
-------------------------------------------------------------------------------------------------------
Cikha
khuapi taangthu
Cikha
pen Tuivai lui leh Cikha lui kituntuahna mun zang teng hi-a, Tuivai lui gal ah
Khuadam zang leh Kansau zang omin Cikha lui khanglam Tuivai lui tawh kikalah
Mauvom zang om hi. Mauvom zang lamah Mikangte in Vanlengtual khat to uh aa
galpi nihna hun sungin vanleng tu zelzel hi.
Cikha zang lam teng ah kumpi te camp (giah phual) tuamtuam sat uha,
Khuaivum gam sunga taak sing haam teng phukin set singatna tawh at ziahziah uh
hi. Singat sate India gam lamah zuak to
hi. Set singat sate zan ciangin meivakin
zang uha amau omna teng mei tang zihziah hi.
1943
kum Japan ten hong sim toh uh ciangin Cikhacamp a om khempeuh zong a mawtaw te
uh nusia in India gam ah tai to uh hi. 1945 kum galpi nihna hong ven ciangin,
Cikha zang lam hong paipai uh ciang in zang lo khawh ding hong lung lutin Pu
Cin Za Thawng makai in a maakte Pu Gin Suan leh Pu Gin Zam te tawh zang lo
khawh ding hong kipan uh hi. Mauvom khua
pan tai 5 tai 6 bang gamla a vaikuanna haksa lua ahih manin buk lamin hong
teeng uh hi.
Tua
banga a ten hun sungun Khuaivum khua hausaten nawngkai sak den a hih manin,
Cikha pen khua kip khat a suah theih nadingin 1956 kum ciangin Tedim a om a
naupa Pu Tuan Khaw Kham (assistant public relation officer - APRO) panpihna
tawh Tedim vuandok zum ah ngetna lai khia uh hi.
Khua
kip suah nading ngetna lai khia cih thu a ki zak ciangin a gam nei Khuaivum
khua hausate in kankuatna lai 1957 kum ciangin Tedim Vuandok zum mah ah na khia
uh hi. 1958 kum ciangin khua kip piak
tham maw piak tham lo cih thukan mi pawl khat hong pai uh hi.
Tua
kum mahin palik hong kikoih ding cih thu om a hih manin, palikte hong om theih
nading inn lam dingin hong kisawla, Cikha, Kansau, Khuaivum khua te pan kihuan
hi.
Khua
kip suah theih nading inn phazah zong kicinga, palikte om nading innte zong
kizo ta hi. Tua hi a 1959 kum kipat
lamin khuakip ngahna laipi tawh Pu Cin Za Thawng Tedim pan Cikha hong ciah
hi. Tua hunin Cikha khua pen Khuaivum
khua pai tohna taak mual dung nuai ah kitenga inn 20 khawng tawh a dim hi pah
hi.
Kumpi
in khua khantoh nading a tuamtuam hong vaihawm saka, khuata zato, kumpi tan 7
sang, ATO-Myo-UK, kumpi vanzuakna, lo kho zum cihte zong hong koih sak pah
hi. Ahi zong in Pu Cin Za Thawng pen
khua kip a ngah nading gimna tawlna tampi a thuak khit zawh 1964 kum November
ni 4 ni-in a it a ngaih a zi a ta, a u a nau, a khua a tui nusia-in hong sihsan
ta hi.
Cikha
khua tuahna:
ATO
Kham Khan Pau a om lai in Mauvom gam taangpi a kici kuama teen lohna ngalbulo
hompi lakah ATO zum, a inn, laiat pa inn leh peon pa inn kilam hi. 1969 kum ciangin ATO Kham Khan Pau te Kaptel
transfer in ATO Thawng Cin Suan hong tung to hi.
Cikha
ATO zum leh innte, Pa Cin Khaw Zam, Pa Thang Khan Dal, Sia Langh Sawm Mang te
kikumin Cikha khua lui teng Cikha sanginn leh tualpi gei Tedim leh Imphal lam
dung ah tuah dingin ni khat, ATO Thawng Cin Suan leh police station officer
Kham Khan Dal te ki hopiha, hong thukimpih uh a hih manin 1970 kim sungin inn
10 kituah pah in, a kumkumin inn tampi kituahtuah hi.
Ni
khat, Pu Cin Za Thawng tawh khua sat khawm Pu Gin Suan in, nang, Langh Sawm
Mang ka khuasatna ah bang hong zong na hiam, na khua Kaptel ah ciah suk
mengmeng in ci’n ong tawng ngei hi.
Tua
hun pan kipan Cikha khua zong khang to mahmah a, tan sawm sang zong om ta,
lupna 16 zato, sikkhau zum, phone, khuaphia mei cihte zong om ta hi.
Khuasatpa
khangthu a tom; Mauvom khua Pu Hau Tuan in tapa 4 a neih sung pan a nautum pen
Pu Lal Khan Thang hi a, Pi Dim Khaw Niang tawh tapa 7 a neih sa sung pan Pu Cin
Za Thawng a u pen a hihi. Amau unau sung
pan a neu pen nihna Pu Tuan Khaw Kham bek mah nungta lai-a kum 85 pha ta hi.
Pu
Cin Za Thawng te unau teng:
1.
Cin Za Thawng - si
2.
Thawn Khaw Pau - si
3.
Kam Cin Dal - si
4.
min mangngilh -si
5.
a Ni Niang min pi tel lo - si
6.
Tuan Khaw Kham
7.
min mangngilh - si
Pi
Don Khawn Niang te unau,
1.
Don Khaw Niang - si
2.
Zel Za Vung (tel lo)
3.
Cin Khan Kap (tel lo)
Kum
1964 October in Khuasaatpa or Hausa pa Pu Cin Za Thawng in ong sihsan aa, India
leh Kawlgam galkap te in Zongei na tawh thau lot ziahziah in zahtaak na lianpi
pia in sivui uh hi.
Pu
Cin Za Thawng pen San Thum ngah hi aa, Mangkang kumpi te khuasung ah a om lai
tak in sikkhau to, limlang let leh kamphen cih te seem hi. A nu leh pa in zi
guan nuam uh ahih man in sam uh aa, Suangphuh khua hausapa tanu neu pen Pi Don
Khaw Niang tawh ki teengsak uh hi. Tapa 3 leh tanu 2 nei uh aa, tu laitak in a
tanu 2 te bek mah nungta lai hi.
Pu
Cin Za Thawng leh Pi Don Khaw Niang te tate teng:
Nu
Vung Ngaih Lian (w/o Pastor Langh Sawm Mang) - Yangon
Pa
Thang Za Dong (si) - Cikha
Pa
Kham Khan Thang (si) - Cikha
Pa
Zam Khen Pau (si) - Tamu
Pi
Niang Khawn Lun (w/o Pa Do Kang) – Cikha
Taangthu
a kicing in ciaptehna bangmah om lo aa, a nuai aa a kaikhawm te ii theihsun leh
telsun teng ki at ahih manin kicin lohnate hong mai sak un.
A
kaikhawm -
Rev.
Pu Tuan Khaw Kham
Nu
Vung Ngaih Lian
Pastor
Langh Sawm Mang
Ciaptehna
: Ningpi Gualnam in a nuai a bang in
ZoNet ah ong khahkhiat zogamnuam.com ah ki suaksak kik hi."Cikha khua kisaat zawh kum 50 cin na pen tu nipi
sung in Cikha ah bawl sawm uh hi. Cikha khua kisaat na taangthu pen lai ah hoih
tak in ki ciam teh kha lo aa, ka Pu Tuan Khaw Kham, Ka Nu leh Ka Pa te ii theih
leh tel na ciangciang a nuai aa bang in ong khahkhia ung. Khialhna leh ki
cinlohna te ong na maisak ciatta un! " Ningpi Gualnam (Source: ZoNet -
January 8, 2009)